Unser frûntlich gruos vor, lieben getrûwen. Uns hant fûrgeleit etzlich der unseren in unserem
frÿengericht, wie das si von ûwerem zolner bekumbert werden. Sunder so, wo einer ein mût oder
zwey körst roggen uff ûwerem merit köffett und allen in irem huse bruchent, so vallet inen ûwer
zolner. Dar inn nu wiset aber der spruch, so wir nechst zwûschent ûch und inen taten, das si von
essigem ding, das si in iren husren bruchent von ûwerem zolner bescheidenlichen halten söllen.
Und harumb so bitten wir ûch frûntlich, wie das ir mit ûwerem zolner redent, das er si unzemal
umb semlich klein ding unbekûmbert lass. Davon tünd ir uns zemal sunder dienst. Ûwer antwûrt.
Datum feria quarta ante occuli anno item undecimo
Schultheiss und
rat ze Berne